I spillet styrer man en gul sirkel med munn. Den beveger seg rundt i en labyrint og spiser dotter og premier som den kommer over, samtidig som fire spøkelser prøver å fange den. Spøkelsene heter Inky, Pinky, Blinky og Clyde. Ved å la den gule sirkelen, kalt Pac-Man, spise en av fire spesialpiller kan den også spise spøkelsene i 10 sek eller mindre. Et nivå fullføres ved å spise opp alle dottene i labyrinten.